Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 |SAL.TUG₂| AN |SAL.TUG₂| GAL E |U.GUD| E HI LI EŠ₂ IGI@g GA 
 |GAL.BUR₂| |A.AN| HU HUB₂ ŠA MU RA AN IG 
 AN MUŠ₃ AN |SAL.TUG₂| GAL E |U.GUD| E HI LI EŠ₂ IGI@g GA 
 |GAL.BUR₂| |A.AN| HUB₂ HUB₂ ŠA MU RA AN IG 
 |URU×MIN| A <unk> A |ZU.AB| TA ME ŠU TI A ME EN 
 LUGAL AN |GA₂×AN| |GAL.BUR₂| AN NA BARA₂ KU₃ ZA IGI IM MI KU 
 AN MUŠ₃ |URU×MIN| A <unk> A |ZU.AB| TA ME ŠU TI A ME EN 
 LUGAL AN |GA₂×AN| |GAL.BUR₂| AN NA BARA₂ KU₃ ZA IGI IM MI KU 
 AN UR SAG GA₂...NE IN GAR ME ZU AN NA MU KALAM@g |SI.A| DAM 
 ŠA₃ |GA₂×AN| ZA TA |ŠITA.GIŠ| MI TUM MA ZAG ŠA MU NI IN KEŠ₂ 
 AN MUŠ₃ UR SAG GA₂...NE IN GAR ME ZU AN NA MU KALAM@g |SI.A| DAM 
 ŠA₃ AN |SAL.TUG₂| GAL TA |ŠITA.GIŠ| MI TUM MA ZAG ŠA MU NI IN KEŠ₂ 
 LUGAL KALAM@g MA MI NI A RA AN UD TE ŠA MU NA ŠA₆ GI |U.U.U| 
...BA E IL₂ KUR ŠA MU |LAGAB×(GUD&GUD)| DA HUL₂ LA |A.AN| 
 AN |GA₂×AN| |GAL.BUR₂| AN NA KALAM@g MA MI NI A RA AN UD TE ŠA MU NA ŠA₆ GI |U.U.U| 
 KUR RI BA IL₂ KUR ŠA MU |LAGAB×(GUD&GUD)| DA HUL₂ LA |A.AN| 
 |SAL.TUG₂| MU DAM NI₂ ZA IM MI SUM HUL₂ HUL₂ LA MU KALAM@g DA 
 AN EN KID LI MA RA AN SUM KUR GAR GAL LA ŠU ZU UŠ 
 AN MUŠ₃ DAM NI₂ ZA IM MI SUM HUL₂ HUL₂ LA MU KALAM@g DA 
 AN EN KID LI MA RA AN SUM KUR GAR GAL LA ŠU ZU UŠ 
 IN |SAL.TUG₂| GIR₃ A ZU MU KALAM@g NA SUM LUGAL |A.AN| 
 AN |GA₂×AN| |GAL.BUR₂| AN NA ŠE IR ZI ŠA RA AB |UD.DU| NE 
 AN MUŠ₃ GIR₃ A ZU MU KALAM@g NA SUM LUGAL |A.AN| 
 AN |GA₂×AN| |GAL.BUR₂| AN NA ŠE IR ZI ŠA RA AB |UD.DU| NE 
 KI BAL KUR BAD DU |UD.DU| A NI |GU%GU| |GU%GU| A UD MI NI IB NI NI E 
 AN |GA₂×AN| |GAL.BUR₂| AN NA KID KUR BAD DU |UD.DU| A NI |GU%GU| |GU%GU| A UD MI NI IB NI NI E 
 AN UD KUR ŠIM GIŠ EREN NA TA |UD.DU| A NI NI HI GA ŠA MU |LAGAB×(GUD&GUD)| IGI HA@g HA@g E 
 AN |GA₂×AN| |GAL.BUR₂| AN NA AN UD KUR ŠIM GIŠ EREN NA TA |UD.DU| A DIM₂ NI HI GA ŠA MU KALAM@g IGI HA@g HA@g E 
 SA BU DA |A.AN| 
 |SAL.TUG₂| |AK×ERIN₂| NA NU DU BU TUR GAL AN |EN.ZU| NA AN NA |UD.DU| A SU IGI GA₂ GA₂ 
 NAM GURUŠ UR BI EŠ₂ DU DU BU |AK×ERIN₂| EZEN DIM₂ ŠA MU RA NE |U.GUD| 
 KI BAL E₂ NI₂ BI ŠA RA GUL E 
 AN |GA₂×AN| |GAL.BUR₂| AN NA UR SAG KAL GA |ŠITA.GIŠ| ZA KUR ŠAR₂ ŠA RA NI IN TIL 
 AN MUŠ₃ |SAL.TUG₂| |AK×ERIN₂| NI NU DU BU TUR GAL AN |EN.ZU| NA AN NA |UD.DU| A SU IGI GA₂ GA₂ 
 NAM GURUŠ UR BI EŠ₂ DU DU BU |AK×ERIN₂| EZEN DIM₂ ŠA MU RA NE |U.GUD| 
 KI BAL E₂ NI₂ BI ŠA RA GUL E 
 AN |GA₂×AN| |GAL.BUR₂| AN NA UR SAG KAL GA |ŠITA.GIŠ| ZA KUR ŠAR₂ ŠA RA NI IN TIL 
 |SAL.TUG₂| AN AN EŠ₂ KI KI EŠ₂ GAR ŠA₃ ZU GAR GAL A BA A MU E DA AN ZU 
 KA ZU GU TAB BA NU PAP RU DA AN UR BA IGI IM DA |KA×GAR| |KA×GAR| 
 A A ZU AN EN KID LI MU RA AN SUM 
 AN |GA₂×AN| |GAL.BUR₂| AN NA KID |AK×ERIN₂| |LAGAB×SUM| RI |U.U.U| AK |GAL.BUR₂| DIM₂ |NUN&NUN| IG ŠA RA NI IN DI ZA 
 AN MUŠ₃ |SAL.TUG₂| AN AN EŠ₂ KI KI EŠ₂ GAR ŠA₃ ZU GAR GAL A BA A MU E DA AN ZU 
 KA ZU GU TAB BA NU PAP RU DA AN UR BA IGI IM DA |KA×GAR| |KA×GAR| 
 A A ZU AN EN KID LI MU RA AN SUM 
 AN |GA₂×AN| |GAL.BUR₂| AN NA KID |AK×ERIN₂| |LAGAB×SUM| RI |U.U.U| AK |GAL.BUR₂| DIM₂ |NUN&NUN| IG ŠA RA NI IN DI 
 |SAL.TUG₂| MU AN |GA₂×AN| |GAL.BUR₂| AN NA KID |NUN&NUN| ŠA MU |LAGAB×(GUD&GUD)| DA IG 
 TUG₂ ME ZU DIM₂ BAR RA IGI NE |U.TUG₂| 
 |UD×(U.U.U)| DA UD SAR RA AN |EN.ZU| DIM₂ AN NI ZA RA ŠA MU RA AN |IGI.DIB| TU 
 LUGAL AN |GA₂×AN| |GAL.BUR₂| AN NA ŠA₃ ZA KI |NINDA₂×NE| BI IM AN UD |UD.DU| A DIM₂ ŠA MU NA AN I I NE 
 AN MUŠ₃ |SAL.TUG₂| MU AN |GA₂×AN| |GAL.BUR₂| AN NA KID |NUN&NUN| ŠA MU |LAGAB×(GUD&GUD)| DA IG 
 TUG₂ ME ZU DIM₂ BAR RA IGI NE |U.TUG₂| 
 |UD×(U.U.U)| DA UD SAR RA AN |EN.ZU| DIM₂ AN NI ZA RA ŠA MU RA AN |IGI.DIB| TU 
 LUGAL AN |GA₂×AN| |GAL.BUR₂| AN NA AN UD DIM₂ |UD.DU| A ŠA MU |LAGAB×(GUD&GUD)| DA I I NE 
 SA GAR RA |A.AN| 
 |LUL.BALAG| AN MUŠ₃ |HI×BAD|

Provide the transliteration.

<SURFACE>
nin {d}nin-gal-e ul-e hi-li-še₃ sig₇-ga
ušumgal-am₃ hu-hub₂ ša-mu-ra-an-ŋal₂
{d}inana {d}nin-gal-e ul-e hi-li-še₃ sig₇-ga
ušumgal-am₃ hub₂-hub₂ ša-mu-ra-an-ŋal₂
ulu₃-a <unk> a abzu-ta me šu ti-a-me-en
lugal {d}ama-ušumgal-an-na barag kug-za ši-im-mi-tuš
{d}inana ulu₃-a <unk> a abzu-ta me šu ti-a-me-en
lugal {d}ama-ušumgal-an-na barag kug-za ši-im-mi-tuš
diŋir ur-saŋ-ŋa₂...bi₂-in-ŋar me-zu an-na mu-un-dirig-dam
šag₄ ama-za-ta šita₂ mi-tum-ma zag ša-mu-ni-in-keše₂
{d}inana ur-saŋ-ŋa₂...bi₂-in-ŋar me-zu an-na mu-un-dirig-dam
šag₄ {d}nin-gal-ta šita₂ mi-tum-ma zag ša-mu-ni-in-keše₂
lugal kalam-ma ŋi₆ zal-a-ra {d}utu te ša-mu-na-sag₉-ge-eš
...ba-e-il₂ kur ša-mu-u₈-da-hul₂-la-am₃
{d}ama-ušumgal-an-na kalam-ma ŋi₆ zal-a-ra {d}utu te ša-mu-na-sag₉-ge-eš
kur-re ba-il₂ kur ša-mu-u₈-da-hul₂-la-am₃
nin-ŋu₁₀ dam ni₂-za im-mi-šum₂ hul₂-hul₂-la-mu-un-da
{d}en-lil₂-le ma-ra-an-šum₂ kur niŋ₂ gal-la šu-zu-uš
{d}inana dam ni₂-za im-mi-šum₂ hul₂-hul₂-la-mu-un-da
{d}en-lil₂-le ma-ra-an-šum₂ kur niŋ₂ gal-la šu-zu-uš
in-nin er₉-a-zu mu-un-na-šum₂ lugal-am₃
{d}ama-ušumgal-an-na še-er-zid ša-ra-ab-ed₂-de₃
{d}inana er₉-a-zu mu-un-na-šum₂ lugal-am₃
{d}ama-ušumgal-an-na še-er-zid ša-ra-ab-ed₂-de₃
ki-bal kur ba₉-ra₂ e₃-a-ni suh₃-suh₃-a ud mi-ni-ib-zal-zal-e
{d}ama-ušumgal-an-na-ke₄ kur ba₉-ra₂ e₃-a-ni suh₃-suh₃-a ud mi-ni-ib-zal-zal-e
{d}utu kur šim {ŋiš}erin-na-ta e₃-a-ni i₃ dug₃-ga ša-mu-u₈-ši-peš-peš-e
{d}ama-ušumgal-an-na {d}utu kur šim {ŋiš}erin-na-ta e₃-a-gin₇ i₃ dug₃-ga ša-mu-un-ši-peš-peš-e
sa-gid₂-da-am₃
nin me₃-na nu-gub-bu dumu gal {d}suen-na an-na e₃-a su-lim ŋa₂-ŋa₂
nam-ŋuruš teš₂-bi-še₃ gub-gub-bu me₃ ezen-gin₇ ša-mu-ra-de₃-ul
ki-bal e₂ ni₂-bi ša-ra-gul-e
{d}ama-ušumgal-an-na ur-saŋ kalag-ga šita₂ za-gin₃ šar₂ ša-ra-ni-in-uš₂
{d}inana nin me₃-ni nu-gub-bu dumu gal {d}suen-na an-na e₃-a su-lim ŋa₂-ŋa₂
nam-ŋuruš teš₂-bi-še₃ gub-gub-bu me₃ ezen-gin₇ ša-mu-ra-de₃-ul
ki-bal e₂ ni₂-bi ša-ra-gul-e
{d}ama-ušumgal-an-na ur-saŋ kalag-ga šita₂ za-gin₃ šar₂ ša-ra-ni-in-uš₂
nin an-an-še₃ ki-ki-še₃ niŋ₂ šag₄-zu niŋ₂ gal a-ba-a mu-e-da-an-zu
inim-zu gu tab-ba nu-kur₂-ru-da an teš₂-ba ši-im-da-gu₇-gu₇
a-a-zu {d}en-lil₂-le mu-ra-an-šum₂
{d}ama-ušumgal-an-na-ke₄ me₃ zar-re-eš ak ušumgal-gin₇ nir-ŋal₂ ša-ra-ni-in-sa₂{za}
{d}inana nin an-an-še₃ ki-ki-še₃ niŋ₂ šag₄-zu niŋ₂ gal a-ba-a mu-e-da-an-zu
inim-zu gu tab-ba nu-kur₂-ru-da an teš₂-ba ši-im-da-gu₇-gu₇
a-a-zu {d}en-lil₂-le mu-ra-an-šum₂
{d}ama-ušumgal-an-na-ke₄ me₃ zar-re-eš ak ušumgal-gin₇ nir-ŋal₂ ša-ra-ni-in-sa₂
nin-ŋu₁₀ {d}ama-ušumgal-an-na-ke₄ nir ša-mu-u₈-da-ŋal₂
tug₂-ba₁₃-zu-gin₇ bar-ra ši-bi₂-dul
itid-da ud-sakar-ra {d}suen-gin₇ an-ne₂ za-ra ša-mu-ra-an-u₃-tud
lugal {d}ama-ušumgal-an-na šag₄-za ki aŋ₂-bi-im {d}utu e₃-a-gin₇ ša-mu-na-an-i-i-ne
{d}inana nin-ŋu₁₀ {d}ama-ušumgal-an-na-ke₄ nir ša-mu-u₈-da-ŋal₂
tug₂-ba₁₃-zu-gin₇ bar-ra ši-bi₂-dul
itid-da ud-sakar-ra {d}suen-gin₇ an-ne₂ za-ra ša-mu-ra-an-u₃-tud
lugal {d}ama-ušumgal-an-na {d}utu-gin₇ e₃-a ša-mu-u₈-da-i-i-ne
sa-ŋar-ra-am₃
tigi₂ {d}inana-kam